hvad kan du med dit dykkercertifikat?
når først du har bestået din grunduddannelse som dykker, kan du med dit internationale dykkercertifikat leje dykkerudstyr over hele verden og deltage i dykkerture, hvor i dykker ned til en maksimal dybde på 18 meter. du må desuden dykke uden en instruktør (dog aldrig alene). 

de fleste nyklækkede dykkere vælger dog at deltage i organiserede dykkerture, under ledelse af en instruktør, som hjælper og holder opsyn med én. det giver mange en større tryghed, som er særlig rar i begyndelsen.

har du lyst til at blive endnu dygtigere, har du også mulighed for at videreuddanne dig og blive mere erfaren og sikker under vandet. på det næste trin i dykkeruddannelsen lærer du for eksempel at udforske spændende vrag, at navigere og forstå strømforhold, at natdykke, at dykke under is og at dykke med tørdragt samt at dykke på større dybder m.m.